b'\n_START_ARTICLE_\nIvan Kacin\n_START_SECTION_\n\xc5\xbdivljenje in delo\n_START_PARAGRAPH_\nv rojstnem kraju je obiskoval ljudsko \xc5\xa1olo ter nato v letih 1897\xe2\x88\x921900 v Ljubljani orglarsko \xc5\xa1olo. v letih 1900\xe2\x88\x921903 je kot orglavec slu\xc5\xbeboval v Velikih La\xc5\xa1\xc4\x8dah, na Brezju in Kontavelu pri Trstu. Med slu\xc5\xbeenjem voja\xc5\xa1kega roka v Pulju (1903-1905)je sodeloval pri voja\xc5\xa1kem orkestru ter opravljal slu\xc5\xbebo orglavca v voja\xc5\xa1ki cerkvi. Po odslu\xc5\xbeenem voja\xc5\xa1kem roku je bil v letih 1905\xe2\x88\x921911 orglavec v Komnu in Polhovem Gradcu, vendar se je ves ta \xc4\x8das zanimal konstrukcijo orgel in ob\xc4\x8dasno obiskoval orglarske delavnice v Ljubljani, Benetkah in Gradcu. leta 1911 je prenehal opravljati slu\xc5\xbebo orglavca in v Ljubljani odprl lastno delavnico v kateri je izdeloval harmonije (harmonij je orglam podobno glasbilo s kovinskimi jezi\xc4\x8dki namesto pi\xc5\xa1\xc4\x8dali). Delavnico je uspe\xc5\xa1no vodil do leta 1919, ko se je preselil v Gorico, kjer je ustanovil ve\xc4\x8djo delavnico v kateri je izdeloval harmonije, orgle in pianine, ter si kmalu pridobil sloves izvrstnega izdelovalca orgel. Poleg izdelovanja novih je prenovil tudi celo vrsto starej\xc5\xa1ih orgel predvsem na Primorskem in Gori\xc5\xa1kem. Njegove orgle se odlikujejo s solidno mehansko strukturo, dobro intonacijo posameznih registrov ter ubranostjo njihovih kombinacij. V njegovi delavnici so najve\xc4\x8d izdelovali orgle s 5-13 registrov.'